****

**REPUBLIKA HRVATSKA**

 ZADARSKA ŽUPANIJA

 ****OPĆINA PRIVLAKA

 Ivana Pavla II 46

 23233 PRIVLAKA

KLASA: 550-01/23-01/02

URBROJ: 2198-28-01-23-2

Privlaka, 20. studenog 2023. godine

Na temelju članka 30. Statuta Općine Privlaka („Službeni glasnik Zadarske županije“, broj 05/18, 07/21, 11/22 i “Službeni glasnik Općine Privlaka” broj 4/23) Općinsko vijeće Općine Privlaka na svojoj 15. sjednici održanoj dana 20. studenog 2023. godine donosi

**Program javnih potreba u civilnom društvu i društvenim** **djelatnostima Općine**

**Privlaka za 2024. godinu**

**Članak 1.**

Program javnih potreba u civilnom društvu i ostalim društvenim potrebama  utvrđuje aktivnosti, poslove i djelatnosti od značaja za Općinu Privlaka, koji se odnosi  na razvoj civilnog društva kroz udruživanje građana, osigurava uvjete za njihovo materijalno i prostorno djelovanje te na aktivnosti vezane za organiziranje i provođenje zaštite i spašavanja na području Općine Privlaka.

**Članak 2.**

Sredstva za program javnih potreba u civilnom društvu i ostalim društvenim djelatnostima u Proračunu Općine Privlaka za 2024. godinu predviđena su u ukupnom iznosu od 175.422,00 eura i to za:

|  |  |
| --- | --- |
| Tekuća donacija Župnom uredu | 3.000,00 eura |
| Kapitalna donacija Župnom uredu za obnovu zvonika | 100.000,00 eura |
| Tekuća donacija - DDK Privlaka | 3.318,00 eura |
| Udruge u civilnom društvu | 14.273,00 eura |
| Tekuća donacija- Crveni križ | 9.528,00 eura |
| Tekuća donacija - DVD Privlaka | 40.836,00 eura |
| Ostale tekuće donacije | 1.327,00 eura |
| Stožer civilne zaštite | 1.900,00 eura |
| Kapitalna donacija Matičnom uredu Nin | 580,00 eura |
| GSS | 660,00 eura |

**Članak 3.**

U cilju praćenja korištenja sredstava Programa javnih potreba u civilnom društvu i ostalim društvenim djelatnostima na području Općine Privlaka za 2024. godinu  korisnici Programa obvezni su dostaviti godišnje izvješće o ostvarenju javnih potreba u civilnom društvu i ostalim društvenim djelatnostima i dokumentaciju o utrošenim sredstvima.

Raspored sredstava udrugama u civilnom društvu u iznosu od 14.273,00 eura provest će se temeljem javnog natječaja sukladno Pravilniku o financiranju javnih potreba Općine Privlaka.

**Članak 4.**

Ovaj Program stupa na snagu osmi dan od dana objave u „Službenom glasniku Općine Privlaka“.

OPĆINSKO VIJEĆE

Predsjednik

Nikica Begonja, v.r.